

Οί9ί(Λΐ5^9ηεοΙ 6γ I 
ΤΗθοϋοΓοε Μουιηαρι 
ΡβΙε: 2007.08.21^9:24:18 
ΕΕ5Τ 
Ρθ35θπ: δίβΠθο ΡϋΡ 
(θγπΟθΟΟθιΙ) | 

ΙοοΒίΐοη: Α0τβ|5, ΕΙΙίπϊΚο 
Τ γρο9Γ3ίίο 


25069 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1724 

29 Αυγούστου 2007 


ΑΠΟΦΑΣΕΙ Σ 

Αριθμ. Π2α/ΓΠ/οικ.109463 

Οικονομικές ενισχύσεις πυροπαθών από τις πυρκα¬ 
γιές κατά το έτος 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Έχοντας υπόψη: 

1. Τις διατάξεις του άρθρου 1 της Πράξης Νομοθετικού 
Περιεχομένου της 29ης Αυγούστου 2007 «Κοινωνικές 
παροχές και οικονομικές ενισχύσεις στους πληγέντες 
από τις πυρκαγιές» (ΦΕΚ Α 205). 

2. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ Α 98) και το γε¬ 
γονός ότι από τις διατάξεις της παρούσας προκαλείται 
δαπάνη σε βάρος του Κρατικού Προϋπολογισμού που 
εξαρτάται από πραγματικά γεγονότα και θα καλύπτεται 
από τις πιστώσεις του Προϋπολογισμού του Υπουργείου 
Οικονομίας και Οικονομικών. 

3. Την υπ’ αριθμ. 37930/ΔΙΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός των αρμοδιοτήτων των 
Υφυπουργών Οικονομίας και Οικονομικών» (ΦΕΚ Β 1432). 

4. Τα άρθρα 6 και 8 της υπ’ αριθμ. 30356/14.3.2006 
κοινής απόφασης του Πρωθυπουργού και του Υπουργού 
Υγείας και Κοινωνικής Αλληλεγγύης «Ανάθεσης αρμο¬ 
διοτήτων στους Υφυπουργούς Υγείας και Κοινωνικής 
Αλληλεγγύης Αθανάσιο Γιαννόπουλο και Γεώργιο Κων- 
σταντόπουλο» (ΦΕΚ Β 311). 

5. Την ανάγκη οικονομικής ενίσχυσης όσων έχουν 
υποστεί ζημιές από τις εκτεταμένες καταστρεπτικές 
πυρκαγιές του έτους 2007, αποφασίζουμε: 

1. Εγκρίνουμε τη χορήγηση εφάπαξ οικονομικών ενι¬ 
σχύσεων στους πυροπαθείς του έτους 2007 ως εξής: 

α) Οικονομική ενίσχυση ποσού τριών χιλιάδων (3.000) 
ευρώ σε κάθε οικογένεια μονίμου κατοίκου του οποίου 
καταστράφηκε ή υπέστη ζημία η οικία ή η λοιπή πε¬ 
ριουσία από τις πυρκαγιές κατά το έτος 2007 για την 
κάλυψη των πρώτων αναγκών, προσαυξανόμενου με 
ποσό χιλίων (1.000) ευρώ για τις τρίτεκνες και τις πο¬ 
λύτεκνες οικογένειες και για κάθε άτομο με αναπηρία 
που επιδοτείται από την Πρόνοια. 


β) Οικονομική ενίσχυση ποσού δέκα χιλιάδων (10.000) 
ευρώ ανά νοικοκυριό, για αντικατάσταση οικοσκευής 
(κύριες κατοικίες και δευτερεύουσες) και άμεσα έξοδα 
επισκευής κατοικίας (κύριας ή δευτερεύουσας). Σε 
περίπτωση που ο κάτοικος είναι μισθωτής της πληγείσας 
οικίας, το ανωτέρω ποσό καταβάλλεται κατ’ ισομοιρία 
στον κύριο και στον μισθωτή της οικίας. 

γ) Οικονομική ενίσχυση οκτώ χιλιάδων (8.000) ευρώ σε 
πρόσωπα που εξαιτίας της πυρκαγιάς υπέστησαν μόνιμη 
και μη αναστρέψιμη βλάβη που οδηγεί σε αναπηρία 
67% και άνω. 

δ) Οικονομική ενίσχυση δέκα χιλιάδων (10.000) ευρώ 
στον ή στην σύζυγο ή, εάν δεν υπάρχει, στον πλησιέστερο 
συγγενή θανόντος εξαιτίας τέτοιας πυρκαγιάς. 

2. Η καταβολή των ενισχύσεων της προηγούμενης 
παραγράφου γίνεται στους δικαιούχους άμεσα, κατά 
παρέκκλιση των διατάξεων περί Δημοσίου Λογιστικού, 
μέσω της Εθνικής Τράπεζας της Ελλάδος, της Αγροτικής 
Τράπεζας της Ελλάδος και του Ταχυδρομικού Ταμιευ¬ 
τηρίου ή άλλων πιστωτικών ιδρυμάτων, με την υποβολή 
από τον δικαιούχο αίτησης -υπεύθυνης δήλωσης του 
ν. 1599/1986 για τις ζημίες που υπέστη από τις πυρκαγιές. 
Στην υπεύθυνη δήλωση αναφέρεται και ότι ο δικαιούχος 
δεν έλαβε την ίδια παροχή από άλλη πηγή και ότι θα 
προσκομίσει τα απαιτούμενα δικαιολογητικά εντός έξι 
μηνών από την πληρωμή της ενίσχυσης. Κατ’ εξαίρεση 
για την καταβολή της ενίσχυσης της περίπτωσης β της 
παραγράφου 1, απαιτείται η συνυποβολή βεβαίωσης της 
Πυροσβεστικής ή της τοπικής αστυνομικής αρχής ή του 
οικείου Δήμου ή Κοινότητας, περί του ότι η οικοσκευή 
καταστράφηκε ή / και η οικία έχει υποστεί ζημιές. Στην 
περίπτωση αίτησης για την ενίσχυση της περίπτωσης γ 
της παραγράφου 1, η αίτηση μπορεί να υπογράφεται από 
νόμιμα εξουσιοδοτημένο αντιπρόσωπο του δικαιούχου. 

3. Μετά την καταβολή των ανωτέρω οικονομικών ενι¬ 
σχύσεων, οι πληρώτριες τράπεζες αποστέλλουν ανά 
εβδομάδα στην αρμόδια Δ24 Διεύθυνση Λογαριασμών 
Δημοσίου του Γ ενικού Λογιστηρίου του Κράτους κατα¬ 
στάσεις πληρωμών, στις οποίες αναφέρονται συνολικά 
και αναλυτικά κατά δικαιούχο οι πληρωμές, επισυνά¬ 
πτοντας τις υπεύθυνες δηλώσεις και την προβλεπόμε- 
νη στην προηγούμενη παράγραφο βεβαίωση, εφόσον 
απαιτείται. 

4. Εντός έξι μηνών από την υποβολή της αίτησης 
- υπεύθυνης δήλωσης της παραγράφου 2, κάθε δικαιού- 

χος υποχρεούται να υποβάλει στην κατά τόπο αρμόδια 
Υπηρεσία Δημοσιονομικού Ελέγχου (Υ.Δ.Ε.) τα ακόλουθα, 
κατά περίπτωση δικαιολογητικά: 

α) αντίγραφο του εντύπου Ε9 ή βεβαίωση του Δήμου 
για την κυριότητα της πληγείσας κατοικίας, εφόσον 
η οικονομική ενίσχυση αφορά την περίπτωση (β) της 
παραγράφου 1. 

β) Πιστοποιητικό μόνιμης κατοικίας κατά το χρόνο 
εκδήλωσης της πυρκαγιάς. 

γ) Μισθωτήριο συμφωνητικό ή υπεύθυνη δήλωση όταν 
πρόκειται για ενοικιαστές που έχουν λάβει την οικονομι¬ 
κή ενίσχυση της περίπτωσης (α) ή και της περίπτωσης 
(β) της παραγράφου 1. 

δ) Βεβαίωση από την οικεία επιτροπή ελέγχου δήμου 
ή κοινότητας ή νομαρχιακής αυτοδιοίκησης ή άλλου 
αρμόδιου οργάνου, για την επελθούσα ζημία στην κα¬ 
τοικία (κύρια ή δευτερεύουσα) ή στην περιουσία, όταν 
πρόκειται για ιδιοκτήτες ή ενοικιαστές που έχουν λάβει 
την οικονομική ενίσχυση της περίπτωσης (α) ή της πε¬ 
ρίπτωσης (β) της παραγράφου 1. 

ε) Γνωμάτευση -Βεβαίωση Διευθυντή Κλινικής Νοσο¬ 
κομείου Ε.Σ.Υ. , θεωρημένη από το διοικητικό διευθυ¬ 


ντή του Νοσοκομείου, στην οποία θα αναφέρεται ότι ο 
δικαιούχος υπέστη μόνιμη και μη αναστρέψιμη βλάβη, 
η οποία προκλήθηκε εξαιτίας πυρκαγιάς και οδηγεί σε 
αναπηρία 67% και άνω, εφόσον η οικονομική ενίσχυση 
αφορά την περίπτωση (γ) της παραγράφου 1. 

στ) Ληξιαρχική πράξη θανάτου και πιστοποιητικό εγ¬ 
γυτέρων συγγενών, σε περίπτωση που η οικονομική ενί¬ 
σχυση αφορά την περίπτωση (δ) της παραγράφου 1. 

5. Η αίτηση - υπεύθυνη δήλωση για οικονομική ενί¬ 
σχυση των δικαιούχων υποβάλλεται εντός προθεσμίας 
τεσσάρων μηνών από την ημερομηνία εκδήλωσης της 
πυρκαγιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2007 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΓΕΙΑΣ ΚΑΙ ΚΟΙΝΩΝΙΚΗΣ 

ΚΑΙ ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

ΠΕΤΡΟΣ ΔΟΥΚΑΣ ΔΗΜΗΤΡΙΟΣ ΑΒΡΑΜΟΠΟΥΛΟΣ 

